open-index/open-wikipedia-markdown huggingface dataset:
ג'בר חמוד

**ג'בר חמוד** (בערבית: **جبر حمود**; נולד ב-17 באפריל 1961) הוא ראש המועצה המקומית סאג'ור.

## ביוגרפיה
ג'בר חמוד נולד לסלים ועפיפה וגדל בכפר סאג'ור. בצבא שירת בין היתר כראש מדור הדרכה וביקורת באגף הטכנולוגיה והלוגיסטיקה. לאחר שירות של 25 שנה השתחרר מצה"ל בדרגת רב-סרן. לאחר מכן עבד כמורה נהיגה.

בבחירות לרשויות המקומיות ב-2008 התמודד לראשות המועצה מול תשעה מועמדים. בסיבוב הראשון של הבחירות זכה חמוד ל-25.51% מהקולות ועלה לסיבוב השני מול חסון גאנם שזכה ל-23.86% מהקולות. בסיבוב זה ניצח עם 50.29%, 1,045 קולות, לעומת 49.71%, 1,033 קולות, לגאנם.

בבחירות לרשויות המקומיות ב-2013 התמודד לראשות המועצה בשנית מול ג'יהאד עווידה ועפיף דאהר, וניצח עם 61.80% מהקולות לעומת 35.30% לדאהר.

בשנת 2014 נבחר ליו"ר פורום ראשי הרשויות הדרוזיות והצ'רקסיות. באפריל 2024 התפטר מהתפקיד.

בבחירות לרשויות המקומיות ב-2018 התמודד לראשות המועצה בשלישית מול סאמח אבראהים חאתם גאנם, וניצח עם 45.98% (1,311 קולות) לעומת 45.63% (1,301 קולות) לגאנם.

בבחירות ב-2024 התמודד לראשות המועצה מול נוהאד אבראהים וגבר על אבראהים עם 54.9% מהקולות לעומת 45.1% לאבראהים.

הוא בוגר המכללה האקדמית הערבית.

חמוד נשוי לרות ואב לשישה. מתגורר בכפר סאג'ור.

## קישורים חיצוניים
* 
* 
* 

## הערות שוליים

קטגוריה:ראשי מועצות מקומיות בישראל
קטגוריה:פוליטיקאים דרוזים ישראלים
קטגוריה:רבי-סרנים בצה"ל
קטגוריה:סאג'ור: אישים
קטגוריה:ישראלים שנולדו ב-1961
לי ולך

"**לי ולך**" הוא אחד משירי האהבה הידועים והפופולריים בישראל. את השיר כתב הפזמונאי דידי מנוסי והלחין יוחנן זראי עבור הסרט "סלאח שבתי" בשנת 1964.

## רקע
השיר הוקלט לראשונה במסגרת הפסקול של הסרט "סלאח שבתי" משנת 1964. את השיר ביצעו במקור אריק איינשטיין וגאולה נוני, המגלמים בסרט זוג אוהבים. השיר נכלל באלבום החמישי והאחרון בסדרת "ארץ ישראל הישנה והטובה" בביצוע אריק איינשטיין משנת 1984.

## גרסאות כיסוי

* שלישיית ארבל באלבומם "דבר אלי בפרחים" (1966).
* אריק סיני באלבומו "שירים חוזרים" (1982), להקת "טנגו" בהנהגת מיקי שביב ביצעו את השיר בסגנון רגאיי (1986).
* נינט טייב ואושרי כהן וכן יעל שרוני וסער בדישי במסגרת סדרת הטלוויזיה "השיר שלנו 2" (2005).
* רן דנקר במסגרת סדרת הטלוויזיה "דני הוליווד" (2008).
* רוני דלומי ואלעד שמואלי במופע מחווה ליוחנן זראי (2010).
* תובל שפיר ואליאנה תדהר במופע מחווה לאריק איינשטיין בערוץ הילדים (2011).
* הילדים שון גיטלמן וליבי פנקר בעונה הראשונה של תוכנית הטלוויזיה "בית ספר למוסיקה" (2011).
* השיר הושר גם בגרסה הבימתית של "סלאח שבתי".

## קישורים חיצוניים
* ['''לי ולך''' דף שיר, באתר הספרייה הלאומית
* '''לי ולך''', באתר שירונט
* שירי הסרט "סלאח שבתי", באתר הרשמי של אריק איינשטיין
* אקורדים לשיר '''לי ולך''', באתר Tab4U
* 

## הערות שוליים

קטגוריה:שירי אריק איינשטיין
קטגוריה:שירי אריק סיני
קטגוריה:שירים בעברית
קטגוריה:שירים שנכתבו על ידי דידי מנוסי
קטגוריה:שירים שהולחנו על ידי יוחנן זראי
קטגוריה:שירי אהבה בעברית
קטגוריה:שירים מסרטי קולנוע
הכוחות הצבאיים של רפובליקת פיג'י

ממוזער|עץ ארגוני של הכוחות הצבאיים של פיג'י
**הכוחות הצבאיים של הרפובליקה של פיג'י** (באנגלית: **Republic of Fiji Military Forces**) הוא שמם הרשמי של הכוחות המזוינים של רפובליקת פיג'י. על פי החוקה (מ-2013) תפקידו המרכזי הוא לשמור על ריבונות של המדינה לצד משימות נוספות כמו סיוע אזרחי ומשימות לאומיות ובין לאומיות.

צבא זה הוא מבין הקטנים בעולם, ולצד זאת הוא גם מבין הצבאות הבודדים במדינות האי של האוקיינוס השקט המחזיקות כוח צבאי.

## מבנה

הכוחות הצבאיים של הרפובליקה של פיג'י כוללים כ-6,500 חיילים בשירות ומספר דומה במילואים, המשתמשים בציוד קל ברובו פרט לרכיבים משוריינים כלי שיט ומעט ארטילריה, רוב הציוד מקורו בארצות הברית ומדינות האימפריה הבריטית לשעבר.

בראש הכוחות עומד הרמטכ"ל הכפוף לנשיא המשמש כמפקד העליון.

תחת המטכ"ל כפופים שני פיקודים, פיקוד חילות השדה ופיקוד התיכון והאסטרטגיה:
* פיקוד התיכון והאסטרטגיה - משמש אגף לצורך סיוע ארגוני ותכנון עתידי עבור הזרוע הלוחמת וגוף מיעץ לגורמי הביטחון השונים.
** מחלקת כספים ומשאבים
** מחלקת משאבי אנוש
** מחלקת שיתוף פעולה בינלאומי
** המחלקה המשפטית
** מחלקת תכנון ובניין הכוח
** מחלקה לתיאום משימות שמירת השלום
* פיקוד חילות השדה – משמש הזרוע הלוחמת וכולל:
** רגימנט חי"ר – רגימנט חיל הרגלים של פיג'י (היחידה הלוחמת העיקרית)
*** שלושה גדודים סדירים ששניים באורך קבע מעורבים במשימות שמירת שלום ואחד שוכן בבירת המדינה להבטיח את ביטחונה (כוללים את הגדודים ה-1, ה-2 וה-3).
*** שלושה גדודי מילואים המשמשים גם ככוח שימרה טריטורילים המפוזרים במחוזות המדינה השונים. אלו בשגרה מורכבים מפלגות סדירות המספקות "שלד" לגיוס שאר הכוח במקרה חירום (כוללים את הגדודים ה-4, ה-5 וה-8/7).
** גדוד הנדסה
** גדוד אימון והכשרה
** יחידת תמיכה לוגיסטית
** יחידה ימית
** יחידת המטה פיקוד חילות השדה
לצד יחידות אלה ישנם מספר יחידות קטנות. נוספות דוגמת להקה צבאית ומשמר נשיאותי.

## היסטוריה
שורשיו ההיסטוריים של הצבא המודרני בפיג'י קשורים קשר ישר להיסטוריה של יחידות הגנה המלכותיים של פיג'י שהוצבו באיים בידי הבריטים. אלה עוצבו במקום עוד מימים בהם האיים היו למושבה בריטית, ולאחר קבלת עצמאות איי פיג'י אותם כוחות היו לבסיס הצבא של המדינה החדשה, ובפרט רגימנט החי"ר שמהווה גם היום חלק מרכזי מהצבא.

לאורך ההיסטוריה של גופי צבא אלה לצורותיהם השונות הם היו מעורבים במעט סכסוכים צבאים לצד משימות שמירת רבות ברחבי העולם, דוגמת משימות האו"ם השונות הפרוסות באורח קבע שלאורך גבולות ישראל. בנוסף הצבא היה מעורב בארבע הפיכות שהתרחשו בפיג'י, לצד מספר פרשיות פוליטיות ולא מעט ביקורת אזרחים על דרך תפקודו והאמון בו.

## ראו גם
*פיג'י

רגימנט חיל הרגלים של פיג'י

## קישורים חיצוניים

## הערות שוליים

קטגוריה:אוקיאניה: צבא וביטחון
קטגוריה:פיג'ו
שירי עם ביידיש

"**שירי עם ביידיש**" הוא אלבום האולפן השני של הזמרת הישראלית חוה אלברשטיין, ויצירתה המשותפת היחידה עם מייק בורשטיין. את האלבום הוציאה בשנת 1967 לאור חברת התקליטים CBS ישראל, והוא ממשיך את קו שירי היידיש של אלבומה הראשון של אלברשטיין, "האבן מיר א ניגונדל".

## שירים
"שירי עם ביידיש" מונה 12 רצועות, ואורכו עומד על 35 דקות ו-45 שניות. "ווער דער ערשטער וועט לאכן" ("מי יצחק ראשון") מבטא נחישות להחזיק באופטימיות ובהומור, גם במצבים קשים ועגומים. הגיבור מוכן לעשות הכול כדי להצחיק את חברו, גם אם הדברים נוגעים לנושאים עצובים ולחוויות אישיות מכאיבות. הרצועה השנייה היא "דער פידלער" ("הכנר"). הרצועות השלישית והרביעית הן "אברהמלע און יאסעלע" ו"היי ציגעלעך" בהתאמה.

"חנהלע און נחומל" ("חנ'לה ונחומ'לה") מציג דיאלוג בין שתי הדמויות, שבו כל אחת מביעה את אהבתה לצד חששות שונים מהעתיד המשותף שלהן. נחומ'לה מציע את אהבתו ומבטיח לכלכל אותה בעבודתו, אך חנהל'ה ממאנת מחשש לעוני וחוסר יציבות, ובסופו של דבר בוחרת לסיים את הקשר ביניהם. "מארגאריטקעלעך" ("מרגניות") מתאר מפגש בין חוה לצעיר ביער, בו היא נמשכת אליו למרות החששות, והשניים חווים רגעים אינטימיים שמעוררים בה רגשות ביישנות ומסתורין. בסופו של דבר, היא נותרת לבדה ביער, מהרהרת במפגש ובחוויית האהבה החולפת. הרצועה השביעית היא "דאס אלטע פארפאלק" ("הישן החסר"). "אברהמל דער מארוויכער" מתאר את חייו הקשים של אברהם, אדם עני שנגרר ל מתוך מצוקה, אך רואה בעצמו אדם עם לב טוב. בסיום הוא מבקש הכרה בכך, מתוך אמונה שנסיבות שונות היו מובילות אותו לדרך טובה.

"אכציק ער און זיבעציק זי" ("שמונים הוא ושבעים היא") מציג בחום זוגיות ארוכת השנים, המלאה בהרמוניה, אהבה וכבוד הדדי. על אף גילם המופלג, הם ממשיכים לקרוא זה לזה בחיבה ומזכירים איך שמחה פשוטה ממשיכה לאחד ביניהם. עוסק בפער הבלתי ניתן לגישור בין הדובר לאהובתו מלכ'לה, אשר נשארה רחוקה ולא מושגת עבורו. ציפור מזמרת מנסה לעודד אותו ללכת אליה, אך הוא מבהיר שים שחור מפריד ביניהם, סמלי למכשול עמוק ולא פתיר. השיר מסתיים בתחושת החמצה וכאב, כשהציפור עפה לדרכה. "אונטער א קליין בוימעלע" ("מתחת לעץ הירוק") מספר על שני נערים היושבים תחת עץ קטן ומדברים על אהבתם למישהי מיוחדת. אחד מהם מתאר כיצד היה ממתין בשקט במקום בו בכתה אהובתו, ולא משנה אם היה סוער, גשום או מושלג. הוא מספר איך היה צמוד אליה למרות הכול, בעוד אמו הייתה ממתינה לו בבית. הרצועה האחרונה, "מאטעלע", מציג שיחה בין מאָטל לאביו, שבה האב נוזף בו על כך שאינו לומד תורה, משחק ומפריע בבית הספר. האב מקונן על דרכו של בנו, אך מאָטל משיב לו בתמימות ובטענה שגם הוא, האב, היה כזה בצעירותו. מאָטל מאמין שכאשר יגדל, ילמד תורה ויתפרנס, ממש כמו אביו.

## רשימת רצועות

## קישורים חיצוניים

## הערות שוליים

קטגוריה:אלבומי חוה אלברשטיין
קטגוריה:אלבומים משותפים
קטגוריה:אלבומים ביידיש
קטגוריה:אלבומי חברת CBS ישראל
עיר הרוחות (סרט)

**עיר הרוחות** (במונגולית: **Сэр сэр салхи** - "סֶר סֶר סַאלְחִי"; "אדון רוח") הוא סרט דרמה בהפקה משותפת מונגולית, גרמנית, צרפתית, קטרית, הולנדית ופורטוגלית משנת 2023. זהו סרט הביכורים של הבמאית לחאגוואדולם פורב־אושיר, שגם כתבה את התסריט. הוא מפגיש בין סוגות סרט התבגרות וקולנוע פולקלור, ומציג את החיים באולן בטור מנקודת המבט המפגישה בין הכרך המודרני להוויי הקהילות המסורתיות הפשוטות שבשוליו, שזוהי נקודת מבטו של גיבור הסרט. היצירה הוקרנה לראשונה כחלק ממסגרת החשיפה "אוריזונטי" של פסטיבל הסרטים של ונציה בקיץ 2023. הסרט עורר בהמשך עניין כאשר הוקרן בפסטיבלי הסרטים הבין-לאומיים של טורונטו, ירושלים, פוסאן והלסינקי, וייצג את מונגוליה בתחרות על פרס האוסקר לסרט הזר הטוב ביותר בטקס פרסי האוסקר ה-96.

## עלילה
נער מופנם משמש לפרנסת משפחתו הכפרית בתור שאמאן המסייע לאנשי הקהילה. אך בתוך-תוכו אין הוא באמת רוצה בייעוד של נזיר, אלא בהשתלבות בהצלחה הקפיטליסטית של העיר הגדולה המצעידה בהצלחה את מונגוליה אל המאה ה-21 ומיוצגת ברבי-הקומות החדשים של אולן בטור, הניבטים אליו מחצרות המגורים הניידים והיורטים באזורים הנחשלים הסובבים את העיר בהרים הקפואים. שם הוא פוגש שכנים המבקשים רפואה ופרנסה כאשר הוא חמוש בתוף-עור ומסכה קדמונית, ובד-בבד משקיע בלימודיו כתיכוניסט טיפוסי במערכת החינוך שבה שיטת חינוך עריצית. בעודו מצוי במתח המתמיד הזה, הוא נקשר לאחת מלקוחותיו, נערה המתגלה כמרדנית ומיד גוררת אותו אל מחוזות שלא הכיר. הוא מבקש להגשים דרכה את המקומות החבויים המתנגשים עם המסגרות והתבניות שלו, ומגלה כי ההתאהבות מערערת את כוחו המאגי אך מגבירה בו תכונות אחרות, ויחדיו הם מגלים את העיר. כאשר היא מבשרת לו שהיא עוזבת את הארץ, הוא אינו מקבל זאת יפה. אך כאשר הדברים שוקעים, שב הגיבור ומשלים עם ההכרה בכך שהייעוד של אבותיו הוא זה שנועד לו.

## פרסים ומועמדויות
במתחם אוריזונטי בפסטיבל הסרטים של ונציה 2023 זיכה הסרט את טרגל בולד־ארדנה בפרס השחקן הטוב ביותר עבור משחקו בתפקיד הראשי, והיה כמו-כן מועמד לפרס בקטגוריית הסרט הטוב ביותר.

## קישורים חיצוניים

* עיר הרוחות ב-IMDb
* עיר הרוחות בפסטיבל הסרטים הבין-לאומי בטורונטו

קטגוריה:פסטיבל הסרטים של ונציה
קטגוריה:מונגוליה: תרבות
קטגוריה:סרטי נעורים
קטגוריה:סרטים עצמאיים
קטגוריה:סרטי 2023
קטגוריה:סרטי דרמה גרמניים
קטגוריה:סרטי דרמה צרפתיים
ג'ון לוקווד וילסון

**ג'ון לוקווד וילסון** (באנגלית: **John Lockwood Wilson**; 7 באוגוסט 1850 – 6 בנובמבר 1912) היה עורך דין, פוליטיקאי ומשפטן אמריקאי ממדינות אינדיאנה ווושינגטון. הוא כיהן כחבר בית הנבחרים של ארצות הברית (1889–1895) וכחבר הסנאט של ארצות הברית (1895–1899).

## ביוגרפיה
וילסון נולד ב-7 באוגוסט 1850 בקרופורדסוויל שבאינדיאנה, והיה בנם של ג'יימס וילסון, חבר בית הנבחרים של ארצות הברית, ואשתו, אמה (אינגרסול) וילסון, והיה אחיו הבכור של הנרי ליין וילסון. הוא למד בבתי הספר הציבוריים ושימש כרץ במהלך מלחמת האזרחים האמריקנית. בשנת 1874 קיבל וילסון תואר ראשון ממכללת וובאש, אשר שודרג בהמשך לתואר שני, וב-1907 העניקה מכללת וואבאש לווילסון תואר דוקטור לשם כבוד. לאחר הקולג' למד משפטים, וב-1878 התקבל ללשכת עורכי הדין. הוא החל לעסוק במקצוע בקרופורדסוויל ובשנת 1880 נבחר לבית הנבחרים של אינדיאנה. הוא מונה על ידי הנשיא צ'סטר ארתור למשרד הקרקעות הכללי של ארצות הברית בספוקן פולס וקולפקס בטריטוריית וושינגטון, וכיהן בתפקיד זה בין השנים 1882 ל-1887.

עם קבלתה של וושינגטון לאיחוד, נבחר וילסון בבחירות 1888 כחבר המפלגה הרפובליקנית לבית הנבחרים של ארצות הברית כנציג מחוז הקונגרס הכללי של וושינגטון לקונגרס ה-51. וילסון נבחר מחדש ב-1890 וב-1892 לקונגרסים ה-52 וה-53, וכיהן מ-20 בנובמבר 1889 ועד 18 בפברואר 1895, אז התפטר מתפקידו כדי לכהן כסנאטור.

ב-1 בפברואר 1895 נבחר וילסון כרפובליקני לסנאט, כדי למלא את המושב הפנוי בקדנציה שמתחילה ב-4 במרץ 1893, אך לא החל לכהן בפועל בסנאט עד 19 בפברואר 1895. הוא הפסיד בניסיונו להיבחר מחדש לאדיסון פוסטר ב-1898 ועזב את תפקידו ב-3 במרץ 1899. במהלך כהונתו בסנאט, כיהן וילסון כיושב ראש הוועדה לפשעי האינדיאנים במהלך הקונגרסים ה-54 וה-55.

לאחר שעזב את הסנאט, פרסם וילסון את ה-*Seattle Post-Intelligcer*. הוא מת בוושינגטון הבירה ב-6 בנובמבר 1912 ונקבר בבית הקברות אוק היל בקרופורדסוויל, אינדיאנה.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:עורכי דין אמריקאים במאה ה-20
קטגוריה:עורכי דין אמריקאים במאה ה-19
קטגוריה:בוגרי מכללת וואבאש
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1850
קטגוריה:אמריקאים שנפטרו ב-1912
סקר אנרגיה

ממוזער| חיבור מד זרם ללוח חשמל כחלק מסקר אנרגיה
**סקר אנרגיה** הוא מבדק פנימי המבוצע במוסד במטרה לבחון את השימוש באנרגיה במוסד ואת המערכות המרכזיות הצורכות חשמל או בדלקים.

המטרה המרכזית בסקר האנרגיה היא התייעלות באנרגיה והפחתת טביעת הרגל הפחמנית. מטרות נפוצות נוספות הן מציאת פוטנציאל להקמת מערכות לייצור אנרגיה מתחדשת, כגון פאנלים פוטו-וולטאים או תחנת קוגנרציה, פריסת עמדות טעינה לרכב חשמלי, ניתוח ובחינת משטרי ההפעלה, הבקרה והמנייה של הציוד במפעל, וביצוע בדיקות הנדסיות לציוד מרכזי כגון מערכות מיזוג.

סקרי אנרגיה מבוצעים לרוב במפעלים, בנייניי משרדים ורשויות מקומיות, ולעיתים בבתים פרטיים ועסקים קטנים.

## אופן ביצוע הסקר
מרכזו של סקר אנרגיה היא תוכנית פעולה, המפרטת איזה פעולות יכול לבצע המוסד על מנת לחסוך בכסף ולהקטין את טביעת הרגל הפחמנית שלו.

על מנת לבנות את תוכנית פעולה זו, מבצע סוקר האנרגיה את הבחינה המעמיקה למוסד, אשר מהווה את הסקר.

רוב סקרי האנרגיה כוללים תהליכים שונים, שהמרכזיים בהם הם ניתוח נתוני צריכה מהשנים האחרונות וביצוע בדיקות לצרכני האנרגיה המרכזיים במוסד.

## בישראל
בישראל קיימת רגולציה המחייבת צרכנים גדולים לבצע סקר אנרגיה באופן תדיר. הסקר מחייב עבור כל מוסד שצריכתו גבוהה מ-6 מיליון קוט"ש בשנה, בחשמל או בדלקים.

הרגולציה נאכפת על ידי משרד האנרגיה, תחת חוק "תקנות מקורות אנרגיה".

## קישורים חיצוניים

## הערות שוליים

קטגוריה:חיסכון באנרגיה
ספד אל-בטיח'

**סַפַד אל-בַּטִּיח**' (בערבית: **صفد البطيخ**; תעתיק מדויק: **צפד אלבַּטִּיח**') הוא כפר לבנוני בנפת בינת ג'בייל, מחוז א-נבטיה.

## מיקום וגאוגרפיה
הכפר שוכן בגובה ממוצע 650 מטרים מעל פני הים, בסמוך ומדרום לכפר ג'ומייג'מה, כ-12 קילומטרים צפונית לעיר הנפה – בינת ג'בייל, כ-32 קילומטרים מדרום לעיר המחוז א-נבטיה.

שטח הכפר הוא כ-2,000 דונם, ובעבר העיסוק העיקרי של תושבי הכפר היה חקלאות ובעיקר: חיטה וטבק.

## אטימולוגיה
מקור השם אינו ידוע ויש שתי סברות לנושא.
* סיפור עממי: במקור, שם היישוב היה אל-מוטלּה (المطلّة) והשם שוּנה בשל הגעתו של אדם מצפת שהחל לגדל ולמכור לגדל אבטיחים (بطيخ).
* לדעת הארכאולוג והיסטוריון  המקום נקרא על שם שני אֵלים שמיים, אב ובנו: סָבּדו (صبدو) ו-בתאח'י (بتاخي). הסברה נתמכת בסרקופגים וטרסות קדומות שנמצאו באדמות הכפר. חוראני שולל את תקפות הסיפור העממי ששם הכפר היה אל-מוטלּה, ושונה בהתייחס לאדם שבא מצפת ומכר שם אבטיחים.

## היסטוריה
בשנת 1856 הופיע היישוב כ"ספד" על מפת ארץ ישראל ולבנון ששורטטה על ידי הגאוגרף הגרמני .

בשנת 1875 ביקר במקום ויקטור גרן וציין: "לשמאלי, על גבעה גבוהה, הכפר הקטן סַפֶד אֶל-בַּטִיחַ'ה, מאוכלס במתואלים ונוצרים כאחד".

בשנת 1881 ביקרה במקום משלחת סקר של הקרן לחקר ארץ ישראל ועל הכפר סַפֶד אֶל-בַּטִּיח' נכתב: "כפר, בנוי מאבן, המכיל כ-100 מֶתַאוִוילֶה וחמישים נוצרים, ממוקם על ראש גבעה, מוקף באדמה לעיבוד. אספקת המים היא מכמה מעיינות רב-שנתיים ומעשרה בורות מים בכפר".

## דמוגרפיה
בשנת 2014 היו רשומים בכפר 1,072 תושבים, בעלי זכות בחירה לפרלמנט הלבנוני. כ-65% שיעים וכ-35% מהם נוצרים מלכיתים.

בין השיעים לנוצרים שוררים יחסים טובים.

## אופי היישוב
רבים מהאוכלוסייה המקורית ובמיוחד הנוצרים, היגרו למדינות אחרות, או ליישובים אחרים בלבנון והם מכרו את אדמותיהם.

במקומם הגיעו תושבים מדיר א-זהראני, עייתרון, בית יהון ועוד ופני המקום השתנו מיישוב כפרי ליישוב בעל אופי עירוני. מחירי הנדל"נ האמירו ורק מעטים מהתושבים המקוריים עוסקים בחקלאות.

## זיהוי המקום כ"בית ענת"
היישוב "בית ענת" נזכר בשני מקומות, במסגרת תיאור גבולות נחלת שבט נפתלי:
* 
* 

הארכאולוג יוחנן אהרוני, זיהה את ספד אל-בטיח' כ"בית ענת" הקדומה. אין הסכמה של חוקרים לזיהוי זה, ורבים מהם זיהו את בית ענת במקומות אחרים.

## קישורים חיצוניים

## הערות שוליים

קטגוריה:מחוז א-נבטיה: יישובים
שייבה

ממוזער| מבחר שייבות (מלמעלה למטה):שטוחות, מפוצלות, בתצורת כוכב, ומבודדות
**שייבה** (באנגלית: **Washer**), לעיתים נקראת גם דיסקה, היא דיסקית דקה (בדרך כלל בצורת עיגול, אך לפעמים מרובעת או בצורת כוכב) עם חור (בדרך כלל באמצע) המשמשת בדרך כלל לחלוקת העומס של מחבר מושחל, כגון בורג או אום. שימושים נוספים הם כמרווח, קפיץ (שייבת בלוויל, שייבת גל), פד שחיקה, התקן לחיווי עומס מראש, התקן נעילה, ולהפחתת רעידות (שייבה מגומי).

שייבות בדרך כלל עשויות מתכת או פלסטיק קשיח. חיבורים מוברגים באיכות גבוהה דורשים דיסקיות פלדה מוקשות כדי למנוע אובדן של עומס מוקדם עקב ברינלינג לאחר הפעלת המומנט. שייבות חשובות גם למניעת קורוזיה גלוונית, במיוחד על ידי בידוד ברגי פלדה ממשטחי אלומיניום. הם עשויים לשמש גם ביישומים מסתובבים, בתור מיסב. שייבת דחיפה משמשת כאשר אין צורך במסב מתגלגל הן מהיבט של עלות-ביצועים או מגבלות מקום. ניתן להשתמש בציפויים כדי להפחית בלאי וחיכוך, בין אם על ידי הקשחת המשטח או על ידי מתן חומר סיכה מוצק (כלומר משטח סיכה עצמית).

## אטימולוגיה
מקור המילה בעברית שייבה לקוח, כנראה, מיידיש ששאלה אותה מגרמנית, בה המילה scheibe מציינת גם "דיסקית" וגם "פרוסה". מקור המילה הלועזית washer אינו ידוע. השימוש המתועד הראשון במילה washer היה ב-1346; עם זאת, הפעם הראשונה שהגדרתו תועדה הייתה בשנת 1611.

## חומרים
ניתן לייצר שייבות ממגוון חומרים כולל, אך לא רק:
* פלדה - פלדת פחמן, פלדת קפיצים, נירוסטה A2 (304) ופלדת אל חלד A4 (316/316L)
* מתכת לא ברזלית - נחושת, פליז, אלומיניום, טיטניום, ברזל, ברונזה ואבץ
* סגסוגת - סיליקון ברונזה, אינקונל, מונל והאסטלוי
* פלסטיק - תרמופלסטיים ופולימרים תרמוסטיים כגון פוליאתילן, PTFE (טפלון)
* ניילון - ניילון 6, ניילון 66, ניילטרון ו-Tecamid MDS
* ייעודיים - סיבים, קרמיקה, גומי, לבד, עור, בי-מתכות ונציץ
* פנולי - חומר בעל בידוד חשמלי טוב, קל משקל, קשיח, בעל ספיגת לחות נמוכה, עמיד בחום ועמיד בפני כימיקלים וקורוזיה. מכונות כביסה פנוליות מהוות תחליף למכונות שטיפה מתכתיות שטוחות במקרים בהם נדרש בידוד חשמלי. מכונות כביסה פנוליות מוטבעות מתוך גיליונות גדולים של החומר הפנולי. המונח "מכונת כביסה פנולית" משמש לעיתים עבור מכונות כביסה מחומרים למינציה כגון נייר, קנבס ו־Mylar (אנ').

## לקריאה נוספת
* פרמלי, רוברט. (2000). "סעיף 11: שייבות". "ספר מקור מאויר של רכיבים מכניים". ניו יורק: מקגרו היל. ISBN  שרטוטים, עיצובים ודיון בשימושים שונים בשייבות.

## קישורים חיצוניים

* 

## הערות שוליים

קטגוריה:בנייה: כלי עבודה
ג'ון בירד אלן

**ג'ון בירד אלן** (באנגלית: **John Beard Allen**; 18 במאי 1845 – 28 בינואר 1903) היה עורך דין ופוליטיקאי אמריקאי שכיהן כחבר הסנאט של ארצות הברית מוושינגטון בין השנים 1889 ל-1893. כחבר המפלגה הרפובליקנית, כיהן קודם לכן כחבר בית הנבחרים של ארצות הברית ממחוז הקונגרס הכללי של טריטוריית וושינגטון ב-1889.

## ביוגרפיה
אלן נולד ב-18 במאי 1845 בקרופורדסוויל שבאינדיאנה. הוא שירת כטוראי בצבא האיחוד עם מתנדבי אינדיאנה ה-135 במהלך מלחמת האזרחים האמריקנית. בשנת 1869 קיבל תואר במשפטים מאוניברסיטת מישיגן ועבר את בחינות הלשכה.

בשנת 1870 עבר לטריטוריית וושינגטון, והחל לעסוק בעריכת דין באולימפיה.

הוא כיהן כתובע המחוזי של מחוז וושינגטון (1875–1885), וכרשם בבית המשפט העליון בטריטוריית וושינגטון בין השנים 1878 ל-1885.

ב-1889 כיהן כציר רפובליקני בבית הנבחרים של ארצות הברית, ולאחר שוושינגטון קיבלה מעמד של מדינה, נבחר וכיהן כחבר הסנאט של ארצות הברית בין השנים 1889 ל-1893. לאחר שבית המחוקקים לא הצליח לבחור סנאטור לקדנציה הבאה, מונה אלן לקדנציה נוספת על ידי מושל וושינגטון, אך לא נכנס לתפקידו בשל התנגדות הסנאט.

לאחר שעזב את תפקידו הציבורי, המשיך בקריירה כעורך דין פרטי בסיאטל שבוושינגטון, שם נכנע בסופו של דבר למחלות לב וכלי דם ב-28 בינואר 1903.

בית הספר היסודי ג'ון ב. אלן נחנך ב-1904 כחלק מבית הספר של מחוז סיאטל. בית הספר הפסיק את פעילותו ביוני 1981.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הרפובליקנית
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1845
קטגוריה:אמריקאים שנפטרו ב-1903
סגן מושל אוקלהומה

**סגן המושל של אוקלהומה** (באנגלית: **Lieutenant Governor of Oklahoma**) הוא התפקיד השני בחשיבותו הפוליטית במדינת אוקלהומה שבארצות הברית. סגן המושל הוא הראשון בסדר הירושה של מושל אוקלהומה, ומתמנה למושל אם זה האחרון נפטר, מתפטר, או מודח מתפקידו. סגן המושל משמש גם כנשיא הסנאט של אוקלהומה, ומהווה את קול שובר השוויון כאשר הצבעות בסנאט מסתיימות בתיקו בין שני הצדדים.

משרתו של סגן המושל נוצרה עם קבלת חוקת המדינה ב-1907, וקדמה לה משרתו של מזכיר טריטוריית אוקלהומה. סגן המושל ה-17 והנוכחי של אוקלהומה הוא מאט פינל הרפובליקני, שהחל את כהונתו ב-14 בינואר 2019.

## היסטוריה
אף על פי שתפקידו של סגן המושל לא היה קיים בטריטוריית אוקלהומה בטרם נהפכה למדינה, "מזכיר הטריטוריה" שימש כיורשו המידי של מושל הטריטוריה במקרה בו התפקיד התפנה. במהלך ההיסטוריה המדינתית, שני מזכירי טריטוריה ירשו את מקומם של המושלים מעליהם: המזכיר רוברט מרטין  הפך למושל בפועל של הטריטוריה לאחר התפטרותו של המושל ג'ורג' וושינגטון סטיל  ב-1890, והמזכיר ויליאם גריימס  שימש כמושל הטריטוריה בפועל ב-1901.

כאשר אומצה חוקת אוקלהומה  ב-1907, עוגן בחוק תפקידו של סגן מושל אוקלהומה. התפקיד, בדומה לסגני מושלים אחרים בארצות הברית, עוצב על פי המודל של סגן נשיא ארצות הברית. מנסחי חוקת אוקלהומה הציבו את סגן המושל כנשיא דה יורה של הסנאט של אוקלהומה, והעניקו למשרד סמכות מוגבלת מבחינת חקיקה שכללה הצבעה שוברת שוויון. ג'ורג' בלאמי , רוקח במקצועו, התמנה לסגן המושל הראשון.

באוקטובר 1923 הגיש בית הנבחרים של אוקלהומה, שנשלט בידי המפלגה הרפובליקנית, כתב אישום נגד סגן המושל מרטין טראפ ופתח נגדו בהליך הדחה, אך הסנאט הדמוקרטי דחה את ההאשמות וזיכה אותו מהדחה. עם זאת, המושל ג'ק וולטון הודח מתפקידו ומיד עם הדחתו מונה טראפ למושל אוקלהומה במקומו. ב-1929 נפתח הליך הדחה נגד המושל הנרי ג'ונסטון, ובעקבות זאת החליף אותו סגן המושל ויליאם הולווי כמושל בפועל ולאחר מכן כמושל הקבוע לאחר הסנאט הרשיע את ג'ונסטון בכתב האישום שהוגש לו מבית הנבחרים. ג'ורג' ניי, סגן המושל השמיני של אוקלהומה, היה בינואר 1959 סגן המושל הצעיר ביותר בארצות הברית כאשר נכנס לתפקידו בגיל 31.

## סמכויות ותפקידים
סגן המושל הוא נשיא הסנאט של אוקלהומה. במסגרת זו מפקח סגן המושל על עניינים נוהליים ורשאי להצביע במקרה שנדרש להכריע תיקו. נוסף על כך, מקבל סגן המושל זכות הצבעה במהלך מושב משותף של בית המחוקקים של אוקלהומה. באופן מסורתי, סגן המושל לא מנצל יתר על המידה את סמכויותיו בסנאט ומותיר את הניהול השוטף לנשיא הזמני של הסנאט.

למרות תפקידו של סגן המושל ברשות המחוקקת, תפקידו העיקרי הוא ברשות המבצעת כראשון בסדר הירושה של המושל. במקרה של הדחת המושל, התפטרותו, מותו או אי-כשירותו למלא את התפקיד, ממלא סגן המושל את שארית כהונתו של המושל עד לקיום בחירות. במקרה של היעדרות המושל מגבולות אוקלהומה, או אם נבצר ממנו לקיים את התפקיד, הופך סגן המושל ל"מושל בפועל" עד שהמושל חוזר למדינה או שחוזר לכשירות. סגן המושל עומד בראש וחבר בעשר ועדות ומועצות מדינתיות בהתאם לחוק המדינה ולחוקת אוקלהומה.

## קישורים חיצוניים

* 

## הערות שוליים

אוקלהומה
*
קטגוריה:אוקלהומה
שירי בן ארי

**שירי בן ארי** (נולדה ב-10 באוקטובר 1974) היא צלמת ודוגמנית ישראלית.

## ביוגרפיה
בן ארי נולדה ב-1974 באשדוד. אביה, נתן בן ארי, שימש כנספח הצבאי בוושינגטון, ואימה היא העיתונאית דליה בן ארי. לאחר מינוי של האב לתפקיד הנספח הצבאי עברה המשפחה להתגורר במשך שנתיים בוושינגטון, וכששבו לישראל עברו להתגורר ביבנה, ולאחר מכן בגבעתיים.

## קריירה מקצועית
בן ארי החלה לדגמן בשנות התשעים, והשתתפה בקמפיינים של מותגי אופנה מובילים כמו קסטרו, הוניגמן ודן קסידי. עם עלייתו לאוויר של ערוץ הטלוויזיה המסחרי הראשון בישראל, ערוץ 2, כיכבה בן ארי בכמה מהפרסומות הבולטות ששודרו בו, ביניהן עבור יוגורט שלי, ובקמפיין עבור חברת התעופה אל על שביים יריב גבר ושבמסגרתו הצטלמה בן ארי בלוקיישנים שונים ברחבי העולם - אלסקה, טיימס סקוור בניו יורק וארמון טאג' מהאל בהודו. בן ארי נצרבה בתודעה הציבורית לאחר שגילחה את שיער ראשה עבור הפרסומת. ב-1999 נבחרה להוביל קמפיין של בנק לאומי לצידו של נועם אבירם.

בתחילת שנות האלפיים התמודדה לתפקיד המנחה הישראלית שתחליף את עדן הראל בערוץ MTV, אך לא עלתה לשלב הסופי בהתמודדות. לאחר מכן הצטרפה לצוות המנחים של התוכנית Y בלילה בשידורי הלווין לצד שירז טל, איגי וקסמן ותמיר קמחי.

ב-2003 כיכבה בקטלוג האופנה של קניון שבעת הכוכבים, וכן לקחה חלק בצילומי תערוכת "נשים מצלמות נשים" של העמותה הישראלית לאוסטיאופורוזיס.

ב-2007 נבחרה כפרזנטורית של המותג האיטלקי "Cam". מאז 2017 היא מדגמנת עבור מעצבת האופנה דורין פרנקפורט.

לאחר לידת ילדיה החלה בן ארי לעסוק בעריכת וידאו ובצילום. ב-2021 הצטלמה לתערוכת הצילומים של צלם האופנה והפוטותרפיסט עדו לביא שהוצגה במוזיאון העיצוב חולון.

## חיים אישיים
בשיא הצלחתה לקחה בן ארי פסק זמן מקריירת הדוגמנות, עברה להתגורר במשך שנתיים בניו יורק, ועבדה בספריית וידאו.

בן ארי נשואה לאייל אופנהיים, עורך ראשי של ערוץ הכנסת ובעברו מנהל מחלקת הבידור והאקטואליה של שידורי רשת, העורך הראשי של ערוץ הספורט ומנכ"ל ערוץ 8. השניים הורים לבת ולתאומים בנים.

## קישורים חיצוניים
*
*
*

## הערות שוליים

קטגוריה:דוגמניות ישראליות
קטגוריה:ישראליות שנולדו ב-1977
אשלגן יודי

אשלגן יודי היא תרכובת יונית של אשלגן ויוד שנוסחתה KI החומר משמש כתרופה וכתוסף מזון. אשלגן יודי מורכב מיוני אשלגן +K ויוני יודיד -I.

החומר לבן אבל באוויר הצבע הופך צהוב בשל תגובה עם חמצן ופחמן דו-חמצני הנותנת יוד ואשלגן פחמתי

4KI +2CO_2 + O_2 \longrightarrow 2K_2 CO_3 +2I_2 

בתעשייה מפיקים אשלגן יודי בתגובת דיספרופורציונציה של יוד עם אשלגן הידרוקסידי

6KOH + 3I_2 \longrightarrow 5KI + KIO_3 + 3H_2 O 

בתמיסה KI יגיב עם יוד לקבלת יון טריודיד -I3 שהוא מסיס במים (בניגוד ליוד)

KI_{(aq)} +I_{2(s)} \rightarrow KI_{3(aq)}

התמיסה הנוצרת נקראת לוגול (Lugol's Iodine) והיא משמשת לטיטרציה יודומטרית וכתרופה.

אשלגן יודי משמש למניעת נזקי תאונות גרעיניות לחסימת קליטת יוד רדיואקטיבי בבלוטת התריס. המינונים המומלצים לפי ארגון הבריאות העולמי נעים בין 16 מיליגרם ליום לתינוקות ל-130 מ"ג ליום למבוגרים בטבליות או בתמיסת לוגול.

## קישורים חיצוניים

## הערות שוליים

קטגוריה:אשלגן: תרכובות
קטגוריה:יוד: תרכובות
ג'יימס וילסון (פוליטיקאי)

**ג'יימס וילסון** (באנגלית: **James Wilson**; 9 באפריל 1825 – 8 באוגוסט 1867) היה חבר בית הנבחרים של ארצות הברית מאינדיאנה. הוא ואשתו, אמה (אינגרסול) וילסון (בתם של סטיבן אינגרסול והאנה אליזבת בולארד, אחותו של לורטון דנהאם אינגרסול, היו הוריהם של ג'ון לוקווד וילסון, הווארד וילסון והנרי ליין וילסון.

## ביוגרפיה
### ראשית חייו
ג'יימס וילסון נולד בקרפורדסוויל שבאינדיאנה, ב-9 באפריל 1825. הוא סיים את לימודיו במכללת וובאש בקרופורדסוויל ב-1842 בגיל 17. בשנת 1845 השלים את לימודיו באוניברסיטת אינדיאנה בלומינגטון בבלומינגטון, אינדיאנה, עם תואר במשפטים.

### מלחמת ארצות הברית–מקסיקו
וילסון שירת בצבא ארצות הברית במהלך מלחמת ארצות הברית–מקסיקו מ-17 ביוני 1846 עד 16 ביוני 1847.

### קריירה פוליטית
לאחר שחזר לקרופורדסוויל ב-1847, עבד וילסון במשרד עורכי הדין של טילגמן הווארד (לימים שמו של אחד מבניו), וב-1848 התקבל ללשכת עורכי הדין. וילסון נעשה מעורב באופן פעיל בפוליטיקה באמצע שנות ה-50 של המאה ה-19, והיה חבר המפלגה הרפובליקנית שהוקמה לאחרונה. ב-1856 החליט וילסון להתמודד על מושב נציג מחוז הקונגרס ה-8 של אינדיאנה. במהלך הבחירות, וילסון ניצח את דניאל וולסי וורהיז, והושבע לחבר קונגרס ב-4 במרץ 1857. במהלך הבחירות לקונגרס של 1858, נבחר וילסון מחדש. כהונתו של וילסון בקונגרס הגיעה לסיומה ב-3 במרץ 1861. הוא כיהן בקונגרסים ה-35 וה-36.

### מלחמת האזרחים
במהלך מלחמת האזרחים האמריקנית, מונה וילסון לקפטן המתנדבים ב-26 בנובמבר 1862. הוא שוחרר בכבוד מהצבא ב-6 בדצמבר 1865, בדרגת לוטננט קולונל. בתום המלחמה חזר וילסון לעריכת הדין שלו בקרופורדסוויל.

### אחרית חייו ומותו
בשנת 1866, הנשיא אנדרו ג'ונסון מינה את וילסון לתפקיד השגריר בוונצואלה. הוא שירת בתפקיד זה מ-1866 ועד מותו בקראקס, ונצואלה, ב-8 באוגוסט 1867. וילסון קבור בבית הקברות אוק היל, קרופורדסוויל, אינדיאנה.

## קישורים חיצוניים

* 
* 

קטגוריה:בוגרי מכללת וואבאש
קטגוריה:בוגרי בית הספר למשפטים באוניברסיטת אינדיאנה בלומינגטון
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1825
קטגוריה:אמריקאים שנפטרו ב-1867
תני לי יד

"**תני לי יד**" הוא שיר ששר בעז שרעבי מתוך הסרט הישראלי "מאחורי הסורגים", העוסק ביחסי אסירים יהודים וערבים בבית-כלא ישראלי. השיר נכתב על ידי שמרית אור והולחן על יד נורית הירש.

## רקע

הסרט "מאחורי הסורגים" שנכתב ובוים על ידי האחים אורי ובני ברבש, הוקרן בארץ בשנת 1984 וזכה בפרסים רבים. בעז שרעבי משחק בסרט אסיר, המשתתף באמצעות שידור מהכלא, בפסטיבל הזמר עם שיר הנושא של הסרט, "תני לי יד". בעקבות הצלחת הסרט באקרנים, השיר הפך לאחד מלהיטיו הגדולים ביותר של שרעבי.

במקור נקרא השיר "תן לי יד" והיה מיועד לעופרה חזה, אולם מכיוון שבאותו זמן היא הוציאה שיר בשם דומה ("יד ביד" שכתב בצלאל אלוני והלחין צביקה פיק), השיר הועבר לבעז שרעבי, והטקסט שונה ל'תני לי יד". בדיעבד, טען אלוני כי "היה זה פספוס, והשיר יכול היה להיכלל באלבום אחר".

## גרסאות כיסוי
השיר בוצע במהלך השנים בידי מבצעים רבים, ביניהם הראל סקעת, הראל מויאל, שמעון בוסקילה, דקלון, יזהר כהן, בן ארצי, דוד ד'אור, דניאל סולומון, קובי אפללו, טל סונדק, וקרן טננבאום.

### שפות זרות
*  **אנגלית**: ישנן שתי גרסאות, הראשונה "Give me light" ("תני לי אור") ששר בעז שרעבי, והשנייה "Hold my hand" ("תני לי יד") ששרה סוזי מילר.
*  **צרפתית**: הגרסה נקראת "C'est pour toi" ("זה בשבילך") ושר אותה מישל לה-פרינס.
*  **ספרדית**: הגרסה נקראת "Dame luz" ("תני לי אור") ובוצעה על ידי הזמר הארגנטינאי סרחיו דניס . לגרסה זו היו ב-2024 מעל 860 אלף צפיות ביוטיוב.
*  **פינית**: לשיר יש גרסה בשם "Missa Oot" ושרה אותה סייג'ה סימולה.

## קישורים חיצוניים
* '''תני לי יד''', באתר הספרייה הלאומית
* 
* אקורדים לשיר '''תני לי יד''', באתר Tab4U
* 
* 

## הערות שוליים

2024 10
קטגוריה:שירי 1984
קטגוריה:סינגלים מ-1984
קטגוריה:שירי בעז שרעבי
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי נורית הירש
קטגוריה:שירים מסרטי קולנוע
אריק (דמות דיסני)

**הנסיך אריק** (באנגלית: **Prince Eric**) הוא דמות בדיונית שהופיעה לראשונה בסרט הקולנוע "בת הים הקטנה" של אולפני ההנפשה של וולט דיסני, המבוססת על דמות הנסיך במעשייה "בת הים הקטנה" מאת הנס כריסטיאן אנדרסן. הוא בעל עיניים כחולות ושיער שחור.

אריק הוא נסיך המתגורר בטירה הקרובה לחוף. הוא ניצל על ידי אריאל בת הים הקטנה מטביעה בעת שספינתו נקלעת לסערה. היא מביאה אותו אל החוף ושרה לו, משאירה את הנסיך רדוף על ידי קולה, הוא לא יכול לזהות אותה לפי קולה, שכן אריאל נתנה את קולה למכשפה אורסולה, אריק פוגש את אריאל, מביא אותה לארמון ומתחיל לפתח רגשות כלפיה, אך כשאורסולה צופה במתרחש, היא הופכת את עצמה לנערה בשם ונסה, מהפנטת את אריק עם קולה של אריאל וגורמת לו להאמין שהיא זו שהצילה אותו. הוא מלח מוכשר ועוסק הרבה בספנות, הוא מלווה הרבה על ידי גרימסבי, איש סודו ומשרתו.

בסרט ההמשך "בת הים הקטנה 2: השיבה לים" אריק מהווה דמות משנה.

בסדרה המצוירת, אריק מופיע במספר הופעות קטנות, טרם הוא ואריאל הכירו. 

בגרסת לייב האקשן אריק, הוא נסיך שהתייתם מהוריו הביולוגיים ואומץ על ידי המלכה של הממלכה כשהיא מצאה אותו על סירה.  בגרסה הזו, כמו אריאל, הוא בעל אוסף של כל מיני חפצים, וכן, הוא גם חוקר שאוהב לתור בעולם. בסוף הסרט, הוא מזמין את אריאל, לאחר שהם נישאו לחקור איתו את העולם. 

במחזמר בת הים הקטנה שעלה בברודוויי ומבוסס על הסרט גילם את אריק השחקן שון פאלמר. בסדרת הטלוויזיה עד עצם היום הזה גולם על ידי גיל מקיני, במופע הטלוויזיוני "!The Little Mermaid Live" המבוסס על הסרט הוא גולם על ידי גראהם פיליפס. בעברית הוא דובב בסרט הראשון על ידי יהויכין פרידלנדר, בסדרת ההנפשה הוא דובב על ידי אלון אופיר ובסרט השני על ידי אלי לולאי.

## קישורים חיצוניים

קטגוריה:בת הים הקטנה של דיסני
קטגוריה:דמויות אנימציה של דיסני
קטגוריה:דמויות נסיכי דיסני
אלכסנדר מקומב

**אלכסנדר מקומב** (באנגלית: **Alexander Macomb**; 3 באפריל 1782 – 25 ביוני 1841) היה הגנרל המפקד של צבא ארצות הברית. מקומב היה מפקד השדה בקרב פלטסבורג במהלך מלחמת 1812, ולאחר ניצחון ארצות הברית הועלה לדרגת מייג'ור גנרל על התנהלותו, וקיבל גם את תודת הקונגרס ואת מדליית הזהב של הקונגרס.

## ראשית חייו
אלכסנדר מקומב נולד בשנת 1782 בדטרויט, שהייתה תחת שליטה בריטית. אביו, אלכסנדר מקומב, היה סוחר פרוות מצפון מדינת ניו יורק, ואמו, מרי קתרין נבאר, הייתה ממוצא צרפתי. המשפחה עברה לניו יורק, שם צבר אביו הון כספקולנט קרקעות באדמות שהממשל הפדרלי שחרר למכירה לאחר גירוש שבטי האירוקווי לאונטריו. מקומב קיבל חינוך קלאסי באקדמיית ניוארק בניו ג'רזי.

## קריירה צבאית מוקדמת
בשנת 1798, בגיל 16, הצטרף מקומב למיליציה של ניו יורק. בינואר 1799, בהמלצת אלכסנדר המילטון, קיבל דרגת קורנט בצבא הסדיר. במרץ קודם לסגן משנה, והשתחרר בכבוד ביוני 1800.

בפברואר 1801 מונה לסגן משנה בחיל הרגלים השני, ושימש כמזכיר בוועדה שטיפלה ביחסים עם האינדיאנים בדרום-מזרח. הוא קודם לדרגת סגן בחיל ההנדסה, שהוקם ב-1802 בווסט פוינט כאקדמיה צבאית, והיה מהקצינים הראשונים שקיבלו שם הכשרה פורמלית.

במשך חמש שנים ניהל מקומב את בניית הביצורים החופיים בקרוליינה ובג'ורג'יה. כמו כן הקים ביצורים במספר מקומות באזור הצפון-מערבי, כולל פורט גרטיו במישיגן, שיקגו, מקינו ואחרים.

בתחילת מלחמת 1812, ביולי 1812, קודם מקומב בגיל 30 לדרגת קולונל ברגימנט הארטילריה השלישי החדש. הוא פיקד על המצודה בסאקטס הארבור, השתתף בכיבוש פורט ג'ורג' תחת פיקודו של ווינפילד סקוט, היה חלק ממשלחת סנט לורנס הכושלת של ג'יימס ווילקינסון ופיקד על חטיבתו בקרב פוינט אירוקווי.

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:הגנרלים המפקדים של צבא ארצות הברית
קטגוריה:אישים הקבורים בבית הקברות של הקונגרס
קטגוריה:מעוטרי מדליית הזהב של הקונגרס
קטגוריה:גנרלים בצבא ארצות הברית
קטגוריה:אמריקאים שנולדו ב-1782
קטגוריה:אמריקאים שנולדו ב-1841
יערות המנגרובים של קשם

ממוזער|<div style="text-align: center;"> יערות הארה</div>
[ממוזער|<div style="text-align: center;"> יערות הארה ב[קשם]]
ממוזער
**יערות המנגרובים של קשם** או **יערות הארה של קשם**, הם יערות המנגרובים בחוף הדרומי של איראן, במיוחד באי קשם ובקרבתו של המפרץ הפרסי. היערות נשלטים על ידי המין *Avicennia marina*, הידוע במקום כעץ "הארה", ומייצגים משאב אקולוגי. "האזור המוגן של הארה" בקשם והאדמה הסמוכה הוא שמורת ביוספרית שבה השימוש המסחרי מוגבל לדיג (בעיקר שרימפס), טיולי סירות תיירים וחיתוך מנגרובים מוגבל למזון בעלי חיים.

## מאפייני עץ הארה
עץ הארה, *Avicennia marina*, גדל לגובה של שלושה עד שמונה מטרים ויש לו עלים וענפים ירוקים בהירים. לעלים הארוכים, הצרים והמעוגלים של העץ יש ערך תזונתי עבור בעלי חיים שווה ערך לשעורה ואספסת.

## היקף ומשמעות היער
יער ההארה בקשם וביבשת ממול משתרע על שטח של כ-20 ק"מ על 20 ק"מ, עם ערוצי גאות רבים. בשנת 1972 הוקם המרחב המוגן הארה כדי לשמור על תנאים מתאימים לגידול ותחזוקת היערות. האזור מהווה בית גידול לציפורים נודדות בעונה הקרה, ולזוחלים, דגים וזנים של פרוקי רגליים וצדפות.

לפני מאות שנים חיו פילים אסייתים (הפיל ההודי או הסורי) באזור קשם ובאזורים אחרים בדרום איראן.

## קישורים חיצוניים

## הערות שוליים

קטגוריה:איראן: שמורות ביוספריות
מלחמת שומר עילם

המלחמה המתועדת הראשונה בהיסטוריה התרחשה ככל הנראה בשנת 2,700 לפנה"ס, בין ממלכת שומר ועילם שנלחמו ביניהם על משאבי טבע ועל שליטה בדרכי מסחר.
השומרים בראשות המלך  שאפו להרחיב את שטחם על חשבון העילמים וערכו נגדם מתקפה מוצלחת שהסתיימה בניצחונם. המלחמה התנהלה באזור בצרה (דרום עיראק של היום) והסתיימה כאמור בניצחון שומרי וסיפוח שטחים על חשבון העילמים. 

המידע על הקרב שהתחולל לוקה בחסר משום שהשומרים נטו לתאר את ניצחונותיהם בלבד ללא פרטי הקרבות. עם זאת החוקרים סבורים שהקרב היווה נקודת מפנה עבור השומרים שתרמה בצורה משמעותית להתחזקותה של הממלכה ככוח מוביל באזור.

## קישורים חיצוניים
* מאמר העוסק בהיבטים הצבאיים של מלחמת שומר עילם, באתר Timeless Myths

קטגוריה:עילם
קטגוריה:שומר
ויליאם הנרי קינג

**ויליאם הנרי קינג** (באנגלית: **William Henry King**; 3 ביוני 1863 – 27 בנובמבר 1949) היה עורך דין, פוליטיקאי ומשפטן אמריקאי מסולט לייק סיטי שביוטה. מ-1917 עד 1941 כיהן כחבר הסנאט של ארצות הברית מטעם מדינת יוטה. קינג, חבר המפלגה הדמוקרטית, היה הנשיא הזמני של הסנאט של ארצות הברית בשלהי כהונתו.

## ביוגרפיה
קינג נולד בפילמור שבטריטוריית יוטה לג'וזפין (לבית הנרי) ולוויליאם קינג. הוא סיים את לימודיו באקדמיית בריגהאם יאנג בפרובו, יוטה ולמד באוניברסיטת דזרט (כיום אוניברסיטת יוטה) בסולט לייק סיטי. הוא שימש כמיסיונר של כנסיית ישוע המשיח של קדושי אחרון הימים בבריטניה מ-1880 עד 1883.

לאחר שכיהן במשרדים מקומיים ושתי קדנציות בבית המחוקקים הטריטוריאלי, הוא סיים את לימודיו במחלקה למשפטים של אוניברסיטת מישיגן באן ארבור. מאוחר יותר הצטרף ללשכת עורכי הדין ביוטה ועסק בעריכת דין. הוא מילא תפקידים אחרים בטריטוריה ומונה כשופט עמית של בית המשפט העליון ביוטה, וכיהן בין השנים 1894 ו-1896.

לאחר שיוטה הפכה למדינה ב-1896, קינג נבחר לבית הנבחרים של ארצות הברית וכיהן בקונגרס ה-55 מ-4 במרץ 1897 עד 3 במרץ 1899. הוא לא היה מועמד לקדנציה שנייה, אך כאשר מחליפו, בריגהאם הנרי רוברטס, הודח ממושבו בשל היותו פוליגמיסט, קינג נבחר להשלים את כהונתו של רוברטס. הוא כיהן מ-2 באפריל 1900 עד 3 במרץ 1901. הוא התמודד על אותו תפקיד ב-1900 ושוב ב-1902, אך הפסיד בשתי הפעמים.

קינג נבחר לסנאט של ארצות הברית ארבע פעמים, וכיהן בין ה-4 במרץ 1917 ל-3 בינואר 1941. בשנים 1918 ו-1919 כיהן בוועדת אוברמן, שחקרה פעילות פרו-גרמנית ממרידה במהלך מלחמת העולם הראשונה ופעילות אנטי-אמריקאית בהשראת הבולשביקים בחודשים שלאחר סיום המלחמה.

אף על פי שהיה דמוקרט, קינג היה בלתי תלוי במידה מסוימת בנשיא הדמוקרטי הפופולרי פרנקלין דלאנו רוזוולט; הוא נבחר מחדש ב-1934 בשל תמיכה בניו דיל של רוזוולט, אך התנגד להצעה להרחיב את בית המשפט העליון וכן התנגד למועמדותו של רוזוולט לכהונה שלישית חסרת תקדים לנשיאות. כאשר התמודד לבחירה מחדש ב-1940, הוא הפסיד את המועמדות הדמוקרטית לחבר הקונגרס אייב מרדוק, "100% תומך ניו דיל" שתמך מאוד ברוזוולט.

הוא כיהן כנשיא הזמני של הסנאט מ-1940 עד 1941 במהלך הקונגרס ה-76.

קינג נשאר בוושינגטון הבירה, שם עסק בעריכת דין עד אפריל 1947. הוא חזר ליוטה ומת שם בסולט לייק סיטי ב-27 בנובמבר 1949. הוא נקבר בבית הקברות של סולט לייק סיטי.

קינג היה נשוי פעמיים, תחילה ללואיזה אן "אנני" לימן, עימה התחתן ב-1889, ונשאר איתה עד מותה ב-16 באפריל 1906. הוא התחתן לאחר מכן עם לורה ב. סיודהל, בתו של ג'אן מ. סיודהל, וחי עימה משנת 1912 ועד מותו שלו ב-1949. אחד מבניו מאת ורה, דייוויד ס. קינג, כיהן שלוש קדנציות בבית הנבחרים של ארצות הברית והיה שגריר ארצות הברית הן ברפובליקה המלגשית והן במאוריציוס. אחת מנכדותיו, ג'ודי אולסן, שימשה כמנהלת חיל השלום מאז 2018. בן דודו הראשון מצד אביו, קולברט אולסון, היה מושל קליפורניה.

## קישורים חיצוניים

* 
* 

קטגוריה:אמריקאים ילידי יוטה
קטגוריה:בוגרי אוניברסיטת יוטה
קטגוריה:בוגרי אוניברסיטת בריגהאם יאנג
קטגוריה:נשיאים זמניים של הסנאט של ארצות הברית
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית מיוטה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מיוטה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1863
קטגוריה:אמריקאים שנפטרו ב-1949
יאז קאן ארדומוש

**יאז קאן ארדומוש** (בטורקית: **Yağız Kaan Erdoğmuş**; נולד ב-3 ביוני 2011 בבורסה שבטורקיה) הוא ילד פלא טורקי ורב-אמן בשחמט. 

הוא זכה בתואר אמן בין-לאומי לפני שמלאו לו 12, והפך לאדם הצעיר ביותר מטורקיה שהשיג את התואר הזה. ב-2024 הוא הפך לרב-אמן, הרביעי הכי צעיר בהיסטוריה. נכון ליולי 2025 הוא הרב-אמן הצעיר בעולם.

נכון לספטמבר 2025, נמצא בשיא כושרו ומדורג במקום הראשון בטורקיה וה-79 בעולם לפי מד כושר.

## קריירת שחמט

ארדומוש החל לשחק בגיל 6 לאחר שהגננת שלו הכירה לו את משחק השחמט.
בשנת 2018 זכה בקטגוריית גיל 8 בטורניר השחמט הבינלאומי הפתוח של צ'סמה 2018, ובאליפות טורקיה לשחמט לנוער לשנת 2019 לאותה קבוצת גיל. הוא זכה באליפות אירופה עד גיל 8 בשחמט בשנת 2019, זכה בכל שמונת המשחקים הראשונים, דבר שהבטיח את האליפות עם כניסתו לסיבוב האחרון.

הוא השיג את תואר האמן הבין-לאומי במהלך מועצת פיד"ה השלישית ב-2022, בעקבות תוצאותיו בטורניר השחמט לזכר סבטוזר גליגוריץ' בסרביה. כמו כן בשנת 2022, ארדומוש זכה בטורניר המקוון של "ChessKid Youth Speed Chess Championship".

ארדומוש השתתף באימונים מתקדמים ובתחרויות בשנת 2023, כולל מחנה Chessable FIDE בספרד ואליפות אירופה בשחמט 2023 בסרביה.

בדצמבר 2023, בטורניר Sunway Sitges, דורג במקום ה-9 עם 7.5 נקודות מתוך 10 אפשריות.

באפריל 2024, ב-Grenke Chess Open and Classic, הוא הפך לרב-אמן, הרביעי הכי צעיר בהיסטוריה.

ביולי 2024, הוא זכה בשני טורנירים של ChessKid Youth Championship – עד גיל 13 ועד גיל 16.

## שיאי דירוג היסטוריים ששבר

* מד הכושר הגבוה ביותר לגילאי 12 (2569) - שבר שיא בן 35 שנה של יהודית פולגאר
* מד הכושר הגבוה ביותר לגילאי 13 (2626)
* מד הכושר הגבוה ביותר לגילאי 14 (2642)
* השחמטאי הצעיר ביותר שהגיע למד כושר 2600.

נוסף על כך, הוא השני הצעיר ביותר שנכנס לדירוג 100 השחמטאים הבכירים בעולם (עשה זאת בגיל 14, השיאנית היא יהודית פולגאר שהשיגה זאת בגיל 12).

## תחרות לדוגמה בה משתתף
* התחרות השווייצרית הגדולה של פיד"ה 2025

## קישורים חיצוניים

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:רבי-אמנים
קטגוריה:אלופי עולם לנערים בשחמט
קטגוריה:שחמטאים טורקים
קטגוריה:ילדי פלא בשחמט
אור לומברוזו

**אור לומברוזו** (נולדה ב-22 בפברואר 1989) היא שחקנית ישראלית.

## ביוגרפיה וקריירה
למדה משחק בסטודיו למשחק ניסן נתיב, והיא בוגרת סדנאת אפמרווזציה מתקדמים בסטודיו למשחק ניסן נתיב בתל אביב. אחד ממוריה בסטודיו היה מיכאל גורביץ'. עוד לפני שסיימה את לימודיה בסטודיו היא עלתה את ההצגה "בדמי ימיה" על פי ש"י עגנון גילמה את תרצה, התפקיד זיכה אותה בפרס השחקנית המבטיחה בטקס פרסי התיאטרון לשנת 2017.

ב-2018 שיחקה בתפקיד משני בסרט "הבלתי רשמיים" גילמה את חלי. באותה השנה שיחקה בסדרת הרשת של צוות מנחוס "שלושה על ירושה". בנוסף באותה השנה שיחקה בסרט "רחוב דומינו" סרט קצר בבימוי של חיים ברבי.

ב-2019 שיחקה בסרט "עם התשוקות שלו" בתפקיד חנה.

בעבר שיחקה בסרט "דיוקן של איש ואישה", סרט סטודנטים של בית הספר לקולנוע ואומניות מעלה, בבימוי הלל רטה, שיחקה בתפקיד חנה.

**בתיאטרון**

בתיאטרון הקאמרי:
* "רינגו" – ירון אדלשטיין, בתפקיד ענת, שירלי, אולגה ושרת התרבות. בימוי עמית אפטה
* "שלום לך ארץ" – מוריה זרחיה, בתפקיד קרן ומורי. בימוי מוריה זרחיה.

בתיאטרון החאן:
* "אנטיגונה"- סופוקלס, בתפקיד ראשי-אנטיגונה. בימוי אודי בן משה.
* "בדמי ימיה" – שי עגנון, בתפקיד ראשי- תרצה. בימוי שיר גולדברג, עיבוד שחר פנקס.
* "יתוש בראש" – זורז פדו, בתפקיד אז'ני. בימוי אודי בן משה.
* "פונדק הרוחות" – נתן אלתרמן, בתפקיד ריבה ופלונית. בימוי שיר גולדברג, עיבוד שחר פנקס.
* "חלום ליל קיץ" - וויליאם שיקספיר, בתפקיד נרסייה, פיה. בימוי שיר גולדברג, עיבוד שחר פנקס.

מחזות זמר:
* פסטיגל גיבורי על 2005 ריקוד ומשחק.
* טרזן וג'יין - בתפקיד קאלה, בימוי חנוך רוזן.

## חיים אישיים
לומברוזו מתגוררת בתל אביב.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1989
אייב מרדוק

**אוריס אברם "אייב" מרדוק הבן** (באנגלית: **Orrice Abram "Abe" Murdock Jr.**; 18 ביולי 1893 – 15 בספטמבר 1979) היה עורך דין ופוליטיקאי אמריקאי שכיהן כחבר בשני הבתים של הקונגרס של ארצות הברית מטעם יוטה. מ-1947 עד 1957 כיהן כחבר במועצה הלאומית ליחסי עבודה.

## ביוגרפיה
מרדוק נולד ב-18 ביולי 1893 באוסטין, נבדה, ועבר עם הוריו לביבר, יוטה, בשנת 1898. מרדוק למד בבתי הספר הציבוריים ובאקדמיית מרדוק בביבר, ובאוניברסיטת יוטה בסולט לייק סיטי. מרדוק למד משפטים והתקבל ללשכת עורכי הדין ב-1922.

הוא היה חבר במועצת העיר ביבר בשנים 1920 ו-1921 והיה פרקליט מחוזי בשנים 1923–1924, 1927–1928 ו-1931–1932. הוא שימש כפרקליט העיר ביבר בין השנים 1926 ל-1933, והיה מועמד דמוקרטי לתפקיד תובע מחוז של המחוז החמישי של יוטה ב-1928, אולם לא הצליח להיבחר.

בשנת 1932, מרדוק התמודד ונבחר כדמוקרטי לקונגרס ה-73 ונבחר מחדש לשלושת הקונגרסים הבאים, וכיהן מ-4 במרץ 1933 ועד 3 בינואר 1941. במקום להתמודד לבחירה מחדש ב-1940, הוא קרא תיגר על הסנאטור המכהן ויליאם ה. קינג על המועמדות הדמוקרטית. קינג התנגד להצעתו של הנשיא פרנקלין דלאנו רוזוולט להרחיב את בית המשפט העליון ואת מועמדותו של רוזוולט לכהונה שלישית חסרת תקדים, בעוד מרדוק היה "100% תומך הניו דיל" שתמך מאוד ברוזוולט. מרדוק ניצח את קינג על המועמדות ונבחר לדמוקרט לסנאט, וכיהן מ-3 בינואר 1941 עד 3 בינואר 1947.

מרדוק הובס על ידי הרפובליקני ארתור ויויאן ווטקינס בהתמודדותו לבחירה מחדש ב-1946. לאחר תבוסתו, הוא חידש את עיסוקו בעריכת הדין ועסק בעיסוקים חקלאיים ובגידול בעלי חיים. מ-1947 עד 1957, הוא היה חבר במועצה הלאומית ליחסי עבודה ובשנת 1960 היה חבר בפאנל יחסי העבודה-ניהול של אנרגיה אטומית.

מרדוק מת מסיבות טבעיות בבת'סדה, מרילנד, ב-15 בספטמבר 1979, ונקבר בבית הקברות מאונטיין ויו בביבר, יוטה.

## קישורים חיצוניים

* 
* 

קטגוריה:אמריקאים ילידי נבדה
קטגוריה:בוגרי אוניברסיטת יוטה
קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית מיוטה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מיוטה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1893
קטגוריה:אמריקאים שנפטרו ב-1979
ג'באע

**גְ'בָּאע** (בערבית: **جباع**) הוא כפר שיעי לבנוני השייך לנפת א-נבטיה שבמחוז א-נבטיה.

## מיקום וגאוגרפיה ואופי המקום
ג'באע שוכנת למרגלות . מרכז הכפר נמצא בגובה של 770 מטר מעל פני הים, חלק מהבתים בנויים בגובה של כ-560 מטר וחלקם בנויים בגובה 1,410 מטר מעל פני הים.

ג'באע נמצאת במרחק כ-17 קילומטרים צפונית לעיר המחוז א-נבטיה, כ-2 קילומטרים צפונית לעין בוסוואר וכ-2 קילומטרים מזרחית ל

שטח הכפר הוא 12,500 דונם. רוב האדמות הניתנות לעיבוד נטועות עצי פרי.

הכפר שוכן בתוך נוף ירוק של יערות ומטעים ובשל גובהו נשקף ממנו נוף רחב, עד לים התיכון. בכפר ובסביבתו ישנם מעל 360 מעיינות שופעי מים.

הכפר נחשב לאחד מאזורי הנופש החשובים ביותר לתושבי א-נבטיה, צידון וכל תושבי האזור. בכפר ובסביבתו נבנו מספר בתי מלון ונפתחו בתי קפה ומסעדות.

## אטימולוגיה
השם ג'באע מיוחס לשורש השמי "ג'בע", שפירושו גבעה או הרים.

בפי העם יש לכפר שם נוסף: גְ'בָּאע אל-חָלָאוֶוה (בערבית: جباع الحلاوة) שפירושו "ג'באע המתוקה". שם זה ניתן, ככל הנראה, כדי להבדיל בינו לבין כפרים אחרים בלבנון (אזור השוף) ובארץ ישראל (גבע, גבע בנימין). יש שני הסברים אפשריים להוספת המילה "מתיקות". האחד, בשל הנוף היפה והאוויר הטוב, והשני, שזהו היישוב הראשון שבו ייצרו חלווה מטחינה (קודם לכן השתמשו רק במולסה).

## היסטוריה
בדרום מערב הכפר ישנם קברים חצובים בסלע, ככל הנראה מהתקופה הרומית, אך לא היו חפירות ארכאולוגיות מסודרות.

במרכז הכפר ישנן חורבות של מנזר וכן של טירה מבוצרת שנבנתה בתקופה העות'מאנית ושימשה ארמון לשליטי האזור.

## אישים
בעבר, ג'באע, ג'זין ו היו מרכזים ללימודי דת ולחכמי ג'בל עאמל. אחד מהם היה השייח'  (1505–1559) הידוע בתוארו "השהיד השני" (الشهيد الثاني). בחיפושיו אחרי ידע דתי, הוא יצא מג'באע למקומות רבים באזור ומחוצה לו, כמו: מצרים, סוריה, עיראק, חצי האי ערב, ירושלים ואף הגיע לקונסטנטינופול.

בשלב מסוים הוא ניהל את בית הספר ללימודי דת והלכה, בבעלבכ ואנשי דת וחוקרים רבים הגיעו ללמוד מפיו. בין היתר הוא נודע ביכולותיו ללמד הלכה, תוך ניתוח והשוואה בין חמש האסכולות באסלאם: הג'עפריה, המאלכיה, החנפיה, השאפעיה והחנבליה. כינויו "השהיד השני" ניתן לו לאחר שהוצא להורג בשנת 1558 בעקבות האשמתו על ידי הסולטאן העות'מאני בכפירה. רבים מכתביו ממשיכים לשמש כמקורות לימוד בעולם השיעי.

## דמוגרפיה
בשנת 2014 היו רשומים בכפר 1,095 בעלי זכות בחירה לפרלמנט הלבנוני, רובם שיעים ו-37 (3.4%) נוצרים.

## ראו גם

## הערות שוליים

קטגוריה:לבנון: אתרים ארכאולוגיים
קטגוריה:מחוז א-נבטיה: יישובים
ניקול אגרט

**ניקול אגרט** (באנגלית: **Nicole Eggert**; נולדה ב-13 בינואר 1972) היא שחקנית אמריקאית. ידועה במיוחד בזכות גילום הדמות סאמר קווין בסדרה הטלוויזיה "משמר המפרץ" אשר הייתה אחת מתוכניות הטלוויזיה הנצפות ביותר בעולם במהלך שנות ה-90.

## ביוגרפיה
ניקול אגרט נולדה בגלנדייל שבקליפורניה, לאם בריטית שהייתה סוכנת כישרונות ולאב אמריקני ממוצא גרמני שהיה עובד בכיר בחברת שימורים. אגרט נכנסה לתעשיית הבידור בגיל צעיר, כאשר היא החלה במהלך ילדותה להופיע בתחרויות יופי. כאשר היא הייתה בת 5 היא השתתפה בתחרות בפרסומת טלוויזיה לשמפו לתינוקות של ג'ונסון אנד ג'ונסון.

ב-1980, כאשר היא הייתה בת שמונה, אגרט קיבלה תפקיד בסרט "עשירות ומפורסמות" בו היא שיחקה את בתה הצעירה של דמותה של קנדיס ברגן.

בשנים 1985 ו-1986 אגרט גילמה את מרסי פרגוסון בסיטקום "מי הבוס?", אשר הייתה חברתה של סמנתה מיסלי (שגולמה על ידי אליסה מילאנו). בינואר 1987, היא שיחקה בסיטקום "Charles in Charge"  של רשת CBS בתפקיד ג'יימי פאוול. היא השתתפה בתוכנית עד שהיא הסתיימה בשנת 1990.

בשנת 1989 אגרט הנחתה את טקס פרסי בחירת הילדים של רשת ניקלודיאון יחד עם ויל ויטון. באותה השנה היא הייתה הכוכבת האורחת הראשונה שהתארחה בתוכנית הילדים "האחים סופר מריו". בשנת 1992 היא כיכבה בתפקיד אלכסה אדמס בסרט הטלוויזיה "Secrets".

בשנת 1992 הצטרפה לצוות השחקנים הראשי בסדרה המצליחה "משמר המפרץ", בה היא גילמה את הדמות של המצילה סאמר קווין. הסדרה הייתה באותה העת אחת מסדרות הטלוויזיה הנפוצות ביותר בעולם והיא תרמה רבות לפרסום הרב לו אגרט זכתה בשנות ה-90. אגרט השתתפה בסדרה במשך שתי עונות.

ההופעות של אגרט במשמר המפרץ ו-Charles in Charge חיזקו את המוניטין של אגרט כאלילת נוער בסוף שנות השמונים ותחילת שנות התשעים.

בשנת 1996 היא גילמה תפקיד אורח בפרק "Enemies" של "נשואים פלוס" אשר תוכנן במקור להיות פיילוט לסדרת ספין-אוף פוטנציאלית.

אגרט הופיעה בהמשך על עטיפת אלבום הבכורה של להקת הרוק שוגר ריי, "Lemonade and Brownies".

ב-2004 אגרט גילמה את דמותה של ג'ינג'ר בתוכנית המציאות "The Real Gilligan's Island" של רשת TBS. בשנת 2007 השתתפה בסדרה "Scott Baio Is 45...and Single" יחד עם סקוט באיו .

בשנת 2010 השתתפה כאחת המתמודדות בתוכנית המציאות "Celebrity Fit Club".

בשנת 2013 לקחה חלקה בסדרת המציאות "Splash" ברשת ABC בה סלבריטאים עסקו בצלילה, ובה היא סיימה במקום השני.

בשנת 2019 שיחה בפרק הרביעי של הסדרה "Back in the Game".

## חיים אישיים
לאגרט יש שתי בנות שנולדו בשנים 1998 ו-2011.

אגרט מעולם לא נישאה, אם כי הייתה מאורסת בעבר לשחקן קורי היים, איתו שיחקה בסרטים "Blown Away" בשנת 1992, "The Double 0 Kid" בשנת 1992, ו"Anything for Love" בשנת 1993.

בשנת 2015 היא הופיעה בסדרת הטלוויזיה "Botched" לצורך ביצוע ניתוח להקטנת חזה.

בדצמבר 2023 אובחנה אגרט כחולה בסרטן השד. היא חשבה בתחילה שהתסמינים שהיא חוותה קשורים לגיל המעבר, לאחר שעלתה במשקל 11 קילוגרמים וחוותה "כאב נורא" בשד השמאלי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא גרמני
קטגוריה:אמריקאים ממוצא הולנדי
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1972